
R E F E R A T   D E   A P R O B A R E 
pentru completarea inventarului domeniului public
al Municipiului Brad

	
Conform  prevederilor art. 286 alin. 4 din O.U.G. nr. 57/2019 privind Codul administrativ, cu modificările și completările ulterioare „Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum și din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
	Urmare finalizării unui tronson din Proiectul de investiție „Extinderea rețelei de alimentare cu apă, strada Avram Iancu – sat Mesteacăn, municipiul Brad, județul Hunedoara”  în cursul lunii octombrie 2021, lucrări executate în cadrul Contractului de delegare de gestiune nr. 5400/05.05.2009 încheiat între Asociația de Dezvoltare Intercomunitară „Aqua Prest” Hunedoara și S.C. APA PROD S.A. Deva, s-a preluat un tronson cu următoarele elemente de identificare:
	- 738 ml conductă de distribuție din PEID, Dn 140 mm;
	- 408 ml conductă de distribuție din PEID, Dn 63 mm;
	- 19 buc. Cămin de branșament, Dn 25 mm;
	- 2 buc. cămin reducție;
	- 1 buc. cămin vană.
	Valoarea cu care se înregistrează în contabilitate Municipiul Brad este de 145.837,84 lei.
	După preluarea și completarea Inventarului domeniului public al municipiului Brad, bunurile identificate mai sus se vor preda în administrare operatorului de servicii apă - canal.
	În contextul celor de mai sus am inițiat prezentul proiect de hotărâre prin care am propus completarea inventarului domeniului public al Municipiului Brad cu bunurile prevăzute în Anexa care va face parte integrantă din hotărâre și – l supun  dezbaterii plenului Consiliului Local Brad în forma  prezentată.	
	În susţinerea propunerii mele invoc prevederile art. 286 alin. 4 din O.U.G. nr. 57/2019 privind Codul administrativ, cu modificările și completările ulterioare, ale art. 858 - art. 865 din Noul Cod Civil, republicat, cu modificările şi completările ulterioare precum și ale Hotărârii de Guvern nr. 548/1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor.

